stanford-oval/wikipedia huggingface dataset:
דונובן מיטשל
קריירה ב-NBA

בדראפט ה-NBA לשנת 2017 נבחר מיטשל בבחירה ה-13 על ידי דנוור נאגטס, אשר שלחה אותו ליוטה ג'אז בתמורה לטריי ליילס והבחירה ה-24 בדראפט, טיילר ליידון.
ב-1 בדצמבר 2017, במשחקו ה-23 בליגה, קלע מיטשל 41 נקודות בניצחון קבוצתו מול ניו אורלינס פליקנס ובכך הפך לרוקי הראשון ב-NBA שקולע 40 נקודות ומעלה במשחק מאז עשה זאת בלייק גריפין בשנת 2011. כמו כן שבר מיטשל את שיא המועדון לנקודות של רוקי במשחק אחד, שהיה שייך עד אז לדארל גריפית'. במהלך סוף-שבוע האולסטאר 2018 זכה מיטשל בתחרות ההטבעות לאחר שגבר על לארי נאנס בסיבוב הגמר. לאורך עונת הרוקי שלו הוביל מיטשל את קלעי קבוצתו עם 20.5 נקודות בממוצע למשחק, וכמו כן קלע 187 שלשות בסך הכול אשר היוו שיא ה-NBA לשלשות של שחקן רוקי. בסיבוב הראשון של פלייאוף 2018 גברה יוטה על אוקלהומה סיטי ת'אנדר בתוצאה 4–2 הודות ליכולת מצוינת של מיטשל שקלע 28.5 נקודות למשחק, כולל תצוגה של 38 נקודות במשחק השישי, ובסיבוב השני הודחה על ידי יוסטון רוקטס בתוצאה 1–4. בסיום העונה נבחר פה אחד לחמישיית הרוקיז של העונה.
בעונתו השנייה ב-NBA המשיך מיטשל להציג יכולת טובה עם ממוצע של 23.8 נקודות למשחק, אך בפלייאוף 2019 אכזב כשקלע ב-32.1% קליעה מהשדה בלבד, ויוטה הודחה כבר בסיבוב הראשון מול יוסטון רוקטס (1–4). בעונת 2019/2020 נבחר לראשונה בקריירה להשתתף במשחק האולסטאר של ה-NBA, לצד חברו לקבוצה רודי גובר. במרץ 2020 נדבק מיטשל בנגיף הקורונה. במשחק הראשון של פלייאוף 2020, מול דנוור נאגטס, שבר מיטשל את שיא המועדון לנקודות במשחק פלייאוף, כשקלע 57 נקודות בהפסד קבוצתו. במשחק הרביעי בסדרה שוב הצטיין עם 51 נקודות, ולאורך הסדרה כולה העמיד ממוצע של 36.3 נקודות למשחק, אולם הג'אז הפסידו בתוצאה 3–4 והודחו מהפלייאוף.
בנובמבר 2020 חתם על הארכת חוזה ביוטה ל-5 עונות נוספות, החל מעונת 2021/2022, עבור כ-195 מיליון דולר.
בספטמבר 2022 עבר לקליבלנד קאבלירס תמורת קולין סקסטון, אוצ'אי אגבג'י ולאורי מארקנן.
ב-2 בינואר קבע שיא קריירה של 71 נקודות, כולל סל ששלח את המשחק להארכה, בניצחון 145–134 על שיקגו בולס, והפך לשחקן השביעי בהיסטוריה שקולע לפחות 70 נקודות במשחק, והראשון שעושה זאת עם לפחות 10 אסיסטים.
נבחרת ארצות הברית

בשנת 2019 השתתף מיטשל בטורניר גביע העולם בכדורסל 2019 כחבר נבחרת ארצות הברית, אשר סיימה במקום השביעי בלבד. לאורך הטורניר היה מיטשל הקלע השני של הנבחרת, עם ממוצע של 13.1 נקודות למשחק.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | לואיוויל | 31 | 5 | 19.1 | 0.442 | 0.250 | 0.754 | 3.4 | 1.7 | 0.8 | 0.1 | 7.4 |
| 2016/2017 | לואיוויל | 34 | 33 | 32.3 | 0.408 | 0.354 | 0.806 | 4.9 | 2.7 | 2.1 | 0.5 | 15.6 |
| קריירה |  | 65 | 38 | 26.0 | 0.418 | 0.329 | 0.788 | 4.1 | 2.2 | 1.5 | 0.3 | 11.7 |
סטטיסטיקות הקריירה > בעונה הסדירה ב-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | יוטה | 79 | 71 | 33.4 | 0.437 | 0.340 | 0.805 | 3.7 | 3.7 | 1.5 | 0.3 | 20.5 |
| 2018/2019 | יוטה | 77 | 77 | 33.7 | 0.432 | 0.362 | 0.806 | 4.1 | 4.2 | 1.4 | 0.4 | 23.8 |
| 2019/2020 | יוטה | 69 | 69 | 34.3 | 0.449 | 0.366 | 0.863 | 4.4 | 4.3 | 1.0 | 0.2 | 24.0 |
| 2020/2021 | יוטה | 53 | 53 | 33.4 | 0.438 | 0.386 | 0.845 | 4.4 | 5.2 | 1.0 | 0.3 | 26.4 |
| 2021/2022 | יוטה | 67 | 67 | 33.8 | 0.448 | 0.355 | 0.853 | 4.2 | 5.3 | 1.5 | 0.2 | 25.9 |
| 2022/2023 | קליבלנד | 68 | 68 | 35.8 | 0.484 | 0.386 | 0.867 | 4.3 | 4.4 | 1.5 | 0.4 | 28.3 |
| קריירה |  | 413 | 405 | 34.1 | 0.448 | 0.365 | 0.839 | 4.2 | 4.5 | 1.3 | 0.3 | 24.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | יוטה | 11 | 11 | 37.4 | 0.420 | 0.313 | 0.907 | 5.9 | 4.2 | 1.5 | 0.4 | 24.4 |
| 2018/2019 | יוטה | 5 | 5 | 38.6 | 0.321 | 0.256 | 0.727 | 5.0 | 3.2 | 1.6 | 0.2 | 21.4 |
| 2019/2020 | יוטה | 7 | 7 | 37.7 | 0.529 | 0.516 | 0.948 | 5.0 | 4.9 | 1.0 | 0.3 | 36.3 |
| 2020/2021 | יוטה | 10 | 10 | 34.6 | 0.447 | 0.435 | 0.829 | 4.2 | 5.5 | 1.1 | 0.2 | 32.3 |
| 2021/2022 | יוטה | 6 | 6 | 38.2 | 0.398 | 0.208 | 0.881 | 4.3 | 5.7 | 0.7 | 0.5 | 25.5 |
| 2022/2023 | קליבלנד | 5 | 5 | 41.4 | 0.433 | 0.289 | 0.722 | 5.0 | 7.2 | 2.0 | 0.6 | 23.2 |
| קריירה |  | 44 | 44 | 37.5 | 0.431 | 0.359 | 0.856 | 5.0 | 5.0 | 1.3 | 0.3 | 27.8 |
הערות שוליים

↑  How a baseball injury led Donovan Mitchell to star for Louisville hoops, באתר ניו יורק דיילי ניוז,‏ 17 במרץ 2017
↑  הסטטיסטיקות של מיטשל בליגת המכללות, באתר sports-reference.com
↑  Donovan Mitchell to enter draft, באתר ESPN,‏ 22 במרץ 2017
↑  רשימת הנבחרים בדראפט 2017, באתר basketball-reference.com
↑  Nuggets Acquire Trey Lyles and Tyler Lydon from Utah, באתר הרשמי של יוטה ג'אז, 23 ביוני 2017
↑  Donovan Mitchell goes for career-high 41 in Jazz victory, באתר ESPN,‏ 1 בדצמבר 2017
↑  דונובן מיטשל זכה בתחרות ההטבעות, דווין בוקר בתחרות השלשות, באתר וואלה, 18 בפברואר 2018
↑  Donovan Mitchell breaks rookie record for 3-pointers, באתר הרשמי של ה-NBA,‏ 10 באפריל 2018
↑  אינדיאנה כפתה משחק שביעי על קליבלנד, יוטה וטורונטו עלו לסיבוב הבא, באתר וואלה, 28 באפריל 2018
↑  סימונס ומיצ'ל בחמישיית העונה של הרוקיז, באתר ערוץ הספורט, 22 במאי 2018
↑  רודי גובר מתנצל, ב-NBA עשויים לסיים את העונה באוגוסט, באתר וואלה, 12 במרץ 2020
↑  סיכום המשחק הראשון בין יוטה לדנוור, באתר ESPN,‏ 17 באוגוסט 2020
↑  מיטשל מסכם על הארכת חוזה ביוטה, באתר ESPN,‏ 22 בנובמבר 2020
↑  לפנתיאון: 71 נקודות לדונובן מיצ'ל בניצחון קליבלנד על שיקגו, באתר ערוץ הספורט, 3 בינואר 2023
↑  פרופיל בגביע העולם 2019, באתר פיב"א
| נבחרת ארצות הברית – גביע העולם בכדורסל 2019 (מקום שביעי) |
| --- | --- | --- |
|  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' |  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' | ארצות הברית |
| --- | --- |
בקרת זהויות :  ISNI: 0000 0005 0055 0536  LCCN: no2019106321  VIAF: 1935156497265117740008   WorldCat (עם VIAF): 1935156497265117740008
ג'סיקה ראביט

| --- | --- |

ג'סיקה ראביט
 הוצאה לאור:  גארי וולף
 שם ספר:  מי צינזר את רוג'ר ראביט?
 שם סרט:  מי הפליל את רוג'ר ראביט
 יוצרים:  גארי וולף
 גילום הדמות:  קת'לין טרנר 
 דיבוב:  קת'לין טרנר
 מידע
 סטטוס:  נשואה
 מין:  נקבה
 נטייה:  הטרוסקסואלית
 אזרחות:  אמריקאית
 דמויות קשורות
 משפחה:  רוג'ר ראביט (בעל)
 
ג'סיקה ראביט (באנגלית: Jessica Rabbit) היא דמות בדיונית שנוצרה על ידי הסופר גארי וולף ברומן ההומוריסטי שלו "מי צינזר את רוג'ר ראביט?". לימים נעשה שימוש בדמות על ידי חברת וולט דיסני ואמבלין אנטרטיינמנט, בסרט שהפיקו תחת השם "מי הפליל את רוג'ר ראביט" המבוסס אך בקושי על ספרו של וולף.
על פי הספר, ג'סיקה הייתה דמות פורנו-קומית שתמונותיה הופיעו בלוחות שנה זולים ושהתאפיינה בגילויי אובססיביות ביחס לבעלה המנוכר אליה, שהיה כוכב פורנו-קומי בשם רוג'ר ראביט.
בסרט, דמותה לובשת צורה מעט שונה בהשוואה לספר, בהיותה אדם "לוהט" למדי (ראביט היה שם משפחתו של בעלה) בצורת זמרת מונפשת במועדון ערב הקרוי בשם "מועדון הדיו והצבע". בסרט היא אחת ממספר דמויות אחרות החשודות בהפללת בעלה, כוכב מונפש מפורסם אחר. דיבוב קולה של ג'סיקה נעשה על ידי השחקנית קת'לין טרנר, שאומנם לא זכתה לשבחים רבים במיוחד על כך, אך זכתה להם בסרטים דומים שהופקו בעקבותיו.
בסצנה הראשונה של ג'סיקה בסרט, רעייתו של מפיק הסרט סטיבן ספילברג, איימי אירווינג, לוהקה לשירת השיר "Why Don't You Do Right?‎" (למה שלא תנהג בהגינות?).
היא אמרה לווליאנט:
"אני לא רעה... אני פשוט מצוירת כך..."
חובבי קולנוע רבים ראו בג'סיקה ראביט מעין "פרנקנשטיין של אלילות הקולנוע", שהורכב מקולה המדבר של לורן באקול, רגליה של בטי גרייבל, גופה וישבנה של מרילין מונרו, החזה של ג'יין מנספילד, השיער של ורוניקה לייק, העיניים של מרלן דיטריך וקול שירתה של ג'ודי גארלנד. לא פחות מכך, היא נחשבת לאישה המונפשת הסקסית ביותר לפי אתר הבידור Retrocrush.
כשהסרט הופיע לראשונה, נתגלעה מחלוקת בענף הבידור הנוגעת לסצנה שבה נראים בחטף חלקיה המוצנעים של ג'סיקה. במהלך הסצנה, ג'סיקה ואדי נזרקים יחדיו ממונית, דבר שגרם לשיפולי השמלה האדומה שלה להשתפל לעבר ירכיה שנפשקו מעט.
במשך מספר תמונות במהלך נפילתה השנייה, לבושה התחתון נעלם לכאורה תוך חשיפת אבריה המוצנעים. במהלך שלוש התמונות הללו האזורים המוצנעים של ג'סיקה כהים יותר בצבעם בהשוואה לעור רגליה החשופות ובוודאי שלא כמו הצבע האדום הכהה הדומה לצבע הלבוש התחתון שלה. צייר האנימציה וההיסטוריון של חברת דיסני, מארק קאוזלר, חקר את התמונות הללו והסיק שמדובר בטעות צבע.
בשנת 2022 הוציא וולף ספר פריקוול בשם "Jessica Rabbit: XERIOUS Business", המספר על חייה של ג'סיקה לפני שהכירה את רוג'ר.
הערות שוליים

↑  Robinson, Tasha (12 בספטמבר 2008). "Book vs. Film: Who Framed Roger Rabbit". The Onion A.V. Club. נבדק ב-6 בנובמבר 2009. {{cite web}}:  (עזרה)
↑  Who Stripped Jessica Rabbit, באתר Snopes.com
↑  A revealing four-frame sequence of Jessica Rabbit from Who Framed Roger Rabbit, באתר Snopes.com
אדגר באדיה

אדגר באדיה גוארדיולה (בספרדית: Édgar Badía Guardiola; נולד ב-12 בפברואר 1992) הוא כדורגלן ספרדי-קטלוני המשחק בעמדת השוער בטנריפה.
קריירה

באדיה נולד בברצלונה וגדל במחלקת הנוער של אספניול. כשבגר, הצטרף לקבוצת המילואים של המועדון, ששיחקה בליגות הנמוכות. ב-11 בינואר 2012 שיחק לראשונה במדי הקבוצה הבוגרת, כשפתח בהרכב בניצחון 4–2 על קורדובה בגביע המלך הספרדי.
למרות זאת, הוא לא הצליח להשתלב שוב בקבוצה הבוגרת, וביולי 2013 עבר לגרנדה. גם בגרנדה הוא שיחק בקבוצת המילואים בלבד, כשהוא משמש גיבוי לסטולה דימיטרייבסקי, ובינואר 2014 עבר לראוס דפורטיו, גם היא מהליגה הספרדית השלישית.
בראוס הפך באדיה לשחקן הרכב קבוע בכל העונות הבאות, ובתום עונת 2015/2016 אף עלה איתה לליגה השנייה. ב-28 בדצמבר 2018, לאחר ששכרו לא שולם במשך תקופה בשל בעיות כלכליות של המועדון, עזב את הקבוצה.
ב-5 בינואר 2019 חתם באלצ'ה, גם היא מהליגה השנייה, ובתום עונת 2019/2020 העפיל איתה ללה ליגה. בתחילת עונת 2021/2022 נדחק לספסל הקבוצה, בשל הגעתו של קיקו קאסייה מלידס יונייטד. ב-7 בינואר 2024 הושאל אל ריאל סרגוסה עד לסיום העונה, בסיומה חזר לאלצ'ה, באדיה פתח בהרכב במחזור הראשון של עונת 2024/25, אך לאחר מכן שוחרר מהקבוצה.
ב-11 בדצמבר 2024 חתם בטנריפה.
באדיה כיכב בנבחרות הצעירות של ספרד, אך לא זומן לנבחרת הבוגרת.
הערות שוליים

↑  Álvaro se toma la Copa del Califa (Álvaro drinks Califh's Cup); Marca, 11 January 2012 (in Spanish)
↑  El Granada CF ficha al portero Edgar Badía (Granada CF sign goalkeeper Edgar Badía); Andalucia Noticias, 23 July 2013 (in Spanish)
↑  El portero Edgar Badía deja el Granada para fichar por el Reus (Segunda B) (Goalkeeper Edgar Badía leaves Granada to sign for Reus (Segunda B)); Mundo Deportivo, 20 January 2014 (in Spanish)
↑  "El Reus asciende a Segunda A" [Reus promote to Segunda A] (בספרדית). El Periódico de Catalunya. 29 במאי 2016. נבדק ב-24 ביולי 2021. {{cite news}}:  (עזרה)
↑  "Edgar Badía, 16 partidos con la puerta a cero" [Edgar Badía, 16 matches without conceding] (בספרדית). Diario Córdoba. 9 במאי 2017. נבדק ב-24 ביולי 2021. {{cite news}}:  (עזרה)
↑  "El principio del fin: cinco jugadores del Reus ya han quedado libres" [The beginning of the end: five Reus players are already free] (בספרדית). Marca. 28 בדצמבר 2018. נבדק ב-7 בינואר 2019. {{cite news}}:  (עזרה)
↑  "OFICIAL | El Elche C.F. incorpora a Edgar Badía" [OFFICIAL | Elche C.F. add Edgar Badía] (בספרדית). Elche CF. 5 בינואר 2019. נבדק ב-7 בינואר 2019. {{cite web}}:  (עזרה)
↑  "Consuelo de bronce" [Bronze consolation] (בספרדית). El Mundo. 15 בנובמבר 2009. נבדק ב-1 בספטמבר 2019. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדגר באדיה".
פרוטון (תוכנה)

| --- | --- |

 מפתח:  Valve   CodeWeavers
 מחזור חיים:  21 באוגוסט 2018 – הווה (6 שנים)
 גרסה אחרונה:  9.0-4 (11 בדצמבר 2024)
 מערכת הפעלה:  לינוקס
 נכתבה בשפות:  C++, C, C#
 סוג רישיון:  התוכנה: רישיון BSD 2.0   רכיבי Wine:‏ LGPLv2.1   רכיבי DXVK ו-D9VK: רישיון zlib   רכיבי סטים: קנייני
 קוד מקור:  https://github.com/ValveSoftware/Proton 
 קטגוריה:  שכבת תאימות
 github.com/ValveSoftware/Proton
 
פרוטון (באנגלית: Proton) היא תוכנה, המהווה שכבת תאימות עבור הרצת משחקי מחשב, שפותחו למערכת ההפעלה Microsoft Windows, במערכת ההפעלה לינוקס והפצותיה, שפותחה על ידי Valve ו-CodeWeavers ומהווה גרסה מותאמת אישית של התוכנה Wine. התוכנה כוללת מספר תיקונים וספריות נוספות אשר לא כלולות ב-Wine, על מנת לשפר את הביצועים במשחקי Windows. התוכנה מתוכננת לפעול במקביל לקליינט התוכנה סטים, דבר המכונה "Steam Play".
מאפיינים

פרוטון יצאה לאור ב-21 באוגוסט 2018. בעת זו חברת Valve הכריזה כי היא אימתה 27 משחקי מחשב שונים אשר פועלים על גבי התוכנה בביצועים מיטביים, ללא צורך בהגדרות נוספות מצד המשתמש. המשחקים האלו כוללים את דום (2016), Quake ו-Final Fantasy VI.
פרוטון משלבת מספר ספריות תוכנה על מנת לשפר את ביצועי הרנדור התלת-ממדי, הכוללות ספריות המרת שכבה בין Direct3D ל-Vulkan בשם D9VK עבור Direct3D 9‏, DXVK עבור Direct3D 10 ו-VKD3D עבור Direct3D 12. בדצמבר 2019, הספרייה D9VK שולבה לתוך ספריית DXVK.
תמיכה

בעקבות כך שפרוטון היא גרסה מותאמת אישית של Wine, היא משמרת את אותם מאפייני תאימות לתוכנות Windows כמו Wine. בנוסף ל-"רשימה הלבנה" הרשמית, ישנם משחקי Windows רבים אשר דווחו כי הם תואמים, בצורה לא רשמית, עם פרוטון. משתמשים יכולים להכריח שכותר מסוים יפעל דרך פרוטון, גם אם קיימת גרסת לינוקס רשמית לאותו הכותר.
תמיכה > ProtonDB

ProtonDB הוא מסד נתונים קהילתי לא רשמי, האוסף מידע טכני על הפעלת משחקי מחשב שונים דרך פרוטון ומדרג אותם מ-"Borked" (שבור, לא שחיק) עד ל-"Platinum" (פלטיניום, תאימות מושלמת). האתר שואב השראה מהאתר WineHQ AppDB, אשר אוסף מידע ממשתמשים ומציג בעיות תאימות שונות ביישומי Windows הפועלים על Wine ומשתמש במערכת דירוג דומה.
היסטוריית גרסאות

חברת Valve הוציאה לאור חמש גרסאות גדולות לפרוטון. מספור הגרסאות ניתן על בסיס גרסת ה-Wine עליה פרוטון מתבססת ומספר טלאי תוכנה מתאים.
פרוטון מפגרת מספר גרסאות מאחור בהשוואה ל-Wine. גרסאות לא רשמיות, כמו פרוטון GE‏ (Proton GE), נוצרו על מנת לבסס את התוכנה על גרסאות Wine עדכניות, אשר לעיתים משפרות את הביצועים במשחקים ולעיתים פוגעות בהם.
הערות שוליים

↑  Releases - ValveSoftware/Proton, באתר GitHub (באנגלית)
↑  ליאם דאב, Valve officially confirm a new version of 'Steam Play' which includes a modified version of Wine, באתר GamingOnLinux, ‏‏21 באוגוסט 2018 (באנגלית)
↑  ג'ייסון אוונגלהו, Valve Changes Everything: Windows-Exclusive Games Now Run On Steam For Linux, באתר פורבס, ‏‏22 באוגוסט 2018 (באנגלית)
↑  היידן דינגמן, Steam adds Proton, making Windows games playable on Linux (at least in theory), באתר PCWorld, ‏‏21 באוגוסט 2018 (באנגלית)
↑  קוד המקור של הספרייה DXVK, באתר GitHub (באנגלית)
↑  ליאם דאב, A look over the ProtonDB reports for June 2019, over 5.5K games reported to work with Steam Play, באתר GamingOnLinux, ‏‏1 ביולי 2019 (באנגלית)
↑  Pierre-Loup‏, Steam Client Beta Update - January 17th, באתר סטים, ‏‏18 בינואר 2019 (באנגלית)
↑  ג'ייסון אוונגלהו, Linux Gaming Tip: Don't Buy That Game On Steam Without Using This Tool, באתר פורבס, ‏‏26 במרץ 2019 (באנגלית)
↑  ג'. ס. טורס, Steam Proton has opened the gaming floodgates for Linux users, באתר SlashGear, ‏‏22 באפריל 2020 (באנגלית)
↑  ליאם דאב, A look at how Steam Play is doing, based on the ProtonDB reports from July, באתר GamingOnLinux, ‏‏5 באוגוסט 2019 (באנגלית)
↑  ליאם דאב, Want a more up to date Proton for Steam Play? Proton GE has a big new release out, באתר GamingOnLinux, ‏‏2 בספטמבר 2019 (באנגלית)
↑  Releases - GloriousEggroll/proton-ge-custom, באתר GitHub (באנגלית)
| יישומי חברת Valve |
| --- | --- | --- |
| תוכנות | סטים • Half-Life TV • Source Filmmaker • Source SDK (Hammer) • Valve Anti-Cheat • PowerPlay • פרוטון • SteamOS |  |
| מנועים גרפיים | GoldSrc • Source • Source 2 |  |
| מודים | GoldSrc modifications • Source modifications |  |
הגמוניה

תבאי, עיר יוונית, שולטת הגמונית על יוון העתיקה (362 לפנה"ס)
הֶגְמוֹנְיָה היא מצב בו שלטון של מדינה מסוימת שולט על הסובבים לו גאוגרפית בדרך פוליטית, כלכלית או צבאית. השלטון אשר מצוי בידיה של חברה זאת שולט על האחרים תוך קידום אינטרסים גאו-פוליטיים שלו אשר מקדמים אותו פוליטית, כלכלית או צבאית. הגמוניה היא היכולת להכתיב את החוקים ואת ההסדרים שלפיהם מתקיימים יחסים בין מדינות או קבוצות באזור גאו פוליטי מוגדר.
כיום נעשה שימוש במונח כדי לתאר את ההסדרים הסוציולוגיים שלפיהם מתקיימים היחסים בין קבוצות שונות בתוך חברה אחת. המילה נמצאת יותר בהקשר "להגמוניה תרבותית" מאשר להגמוניה בין מדינות. המונח בא מיוון העתיקה בה שימש לתאר את הדומיננטיות של מדינת עיר אחת על כל המדינות עיר הסובבות לה.
על פי ההוגה האיטלקי הנאו-מרקסיסטי אנטוניו גראמשי, עוצמתה של הבורגנות היא שהשליטה אינה נשענת על בסיסה הכלכלי (התשתית) בלבד, אלא בעיקר על בניין העל שלה (האינטלקטואלים, בכירי עולם התרבות, המשפט, הדת והפוליטיקה) - היסודות הערכיים והרעיוניים הרצויים לה. משעלה בידי הבורגנות להטמיע את ערכיה ולהפכם מודל חיקוי והערצה בקרב המעמדות הנמוכים, שוב אין היא צריכה לכפות את שלטונה בכוח הזרוע דווקא.
הגמוניה היא מצב של שלטון מוחלט (או כמעט מוחלט) בחברה, המרוכז בידיה של קבוצה חברתית מוגדרת, ובא לידי ביטוי בשיתוף השליטים במשאבים החומריים אותה חברה עם שליטיה הרעיוניים והאידאולוגיים. ההגמוניה מתארת מצב של שליטה בהסדרים חברתיים, נורמות וכללים, והיא מעצבת את פני החברה לפי ערכים הגמונים המשרתים אינטרסים וצרכים של הקבוצה השלטת.
ההגמוניה חולשת גם על מערכת התרבות בכללותה, והיא מחלחלת לכל ההיבטים האינטלקטואליים של חיי היומיום. זוהי מערכת בלתי-מודעת של שליטה, בה המרכיבים והערכים ההגמוניים כלל אינם נתפסים כחלק מתרבות או אידאולוגיה שולטת, אלא נראים כמו חלק בלתי-נפרד מהחברה ומערכיה, בלי קשר לקבוצת השליטה. בדרך זו, גם מיעוטים מזדהים עם ערכים אלה, המקבלים נופך חוץ-פוליטי, ומתעצמים לכדי עובדות לכאורה, מיתוסים או אמירות מוחלטות הנכונות לאותה החברה.
בסיסי הכוח ואופן הפעילות

עיקר כוחה של ההגמוניה היא העובדה שהיא איננה נתפסת כלל כעמדה או אידאולוגיה קיימת, בהן ניתן להיאבק או לשנותן, אלא חלק בלתי-נפרד מהחיים, עובדה מוגמרת ומוחלטת. במידה רבה היא איננה מהווה מטרה לביקורת ציבורית או תרבותית, אלא כאשר מעמדה מתערער ומתחילים להיווצר סדקים בערכיה, והאינטרסים האמיתיים העומדים מאחוריה מתחילים להתגלות.
דרך פעולתה של ההגמוניה היא רב-מוקדית, והיא משתפת באופן מלא את כל הרבדים בחברה תוך מתן ביטוי לכל אחד ואחד מהם. בדרך זו, מתעצמת תחושת ההשתתפות, והמעמדות השונים, גם המדוכאים, מזדהים איתה ועם האינטרסים של המדכאים. עמדה זו הנה עמדת המוצא בפרדיגמה המרקסיסטית.
לפי גראמשי, מכתיבה הקבוצה ההגמונית ומגדירה את "כללי המשחק" לפיהם מתנהלת המדינה, ומכתיבים את עקרונות היסוד לחוקיה, מוסדותיה ועקרונותיה החברתיים. הקבוצה ההגמונית לפי גראמשי, שולטת בתרבות כמו גם במוסדות מרכזיים של המדינה והחברה האזרחית. הוא מגדיר את "משולש השליטה" - תרבות / חברה / מדינה - דרכו מנחילה הקבוצה ההגמונית את תפיסת העולם שלה, באופן נרחב, לכלל אוכלוסיית המדינה.
בניגוד לאידאולוגיה גרידא, ההגמוניה היא מערכת תרבותית שלמה, המופיעה בכל ההיבטים של החיים האינטלקטואליים ושל חיי היום יום של החברה. ההגמוניה משתפת את כל הרבדים של החברה ונותנת להם ביטוי, ובכך מביאה לתחושה של השתתפות מצד המעמדות המדוכאים ולהזדהות שלהם עם האינטרסים של מדכאיהם (לפי הגישה המרקסיסטית).
ההגמוניה היא מערכת בלתי מודעת של שליטה - האלמנטים השונים של התרבות ההגמונית אינם נתפסים כחלק מתרבות או מאידאולוגיה שלטת, ולעיתים אף לא כחלק מהמציאות החברתית, אלא כעובדות מציאותיות וטבעיות (ראו פטישיזם של סחורות לדוגמה). עובדה זו מהווה את מקור כוחה האמיתי של ההגמוניה, שכן זו אינה נתפסת כאחת מן האידאולוגיות הקיימות, שניתן להיאבק נגדן, אלא כבסיס החיים החברתיים. ההתייחסות אליה כאל עובדה שרירה וקיימת, מביאה לכך שאין עליה עוררין או ניסיון לחלוק על קיומה ומהותה.
הגמוניה בתקשורת

ערכיו של המעמד השליט בחברה וכן האידאולוגיה השלטת מועברים לציבור באמצעות מנגנון שליטה לא כוחני של חשיפה לתכנים תקשורתיים מתוך בחירה. הקהל צורך תכנים אלו מרצון, ולכן הללו נתפסים כמובנים מאליהם, והצופים סוברים שכך החברה אמורה להיראות. הציבור מאמץ מרצון את האידאולוגיה, סמלי הסטטוס וסגנון החיים של המעמד השליט כפי שהם מוצגים בתקשורת. האליטה למעשה איננה צריכה לכפות את שלטונה בכוח הזרוע, אלא באמצעות הטמעת ערכים בחברה. לפי גישה זו, יש לבחון את התכנים שנצפים בתקשורת על מנת לאתר את הערכים האידאולוגיים החבויים בהם, כמו קפיטליזם צרכני ותחרותיות. על ידי מנגנון שליטה זה, האליטה שואפת לדכא את העם מבלי ידיעתו, משיגה את הסכמת הנשלטים ובכך מונעת מרידה והתנגדות של המעמד הנשלט.
ראו גם

קיריארכיה
לקריאה נוספת

אנטוניו גראמשי, על ההגמוניה, תרגם מאיטלקית אלון אלטרס, הוצאת רסלינג, 2003.
הערות שוליים

↑  דן כספי, תקשורת המונים א', האוניברסיטה הפתוחה, 1995
↑  דניס מקוויל, מבוא לתקשורת המונים, האוניברסיטה הפתוחה, 2014
| --- | --- |
בקרת זהויות :  NLI: 987007535144805171  GND: 4023979-2  LCCN: sh2004014028  SELIBR: 226433
אימנול מאצ'וקה

אימנול חאבייר מאצ'וקה (בספרדית: Imanol Javier Machuca; נולד ב-15 בינואר 2000 ברולדאן שבארגנטינה) הוא כדורגלן ארגנטינאי המשחק בעמדת הקשר ההתקפי בקבוצת פורטלזה מליגת העל הברזילאית.
קריירת מועדונים

מאצ'וקה גדל במחלקות הנוער של סן לורנסו רולדאן, אל פורבניר דל נורטה, ספורטיבו מטיינסו וטאז'רס.
בשנת 2018 הצטרף מאצ'וקה לאוניון סנטה פה, ולאחר שנתיים במחלקת הנוער של המועדון, החל לשחק בקבוצה הבוגרת של המועדון במסגרת ליגת העל הארגנטינאית. בסך הכל ערך 77 הופעות ליגה במדי המועדון, בהן הבקיע תשעה שערים.
ב-29 ביולי 2023 חתם על חוזה לארבע שנים בפורטלזה מליגת העל הברזילאית.
הערות שוליים

↑  El Roldanense, Quién es el próximo futbolista roldanense que podría debutar en Primera División, El Roldanense
↑  El Roldanense, Imanol Machuca fue fichado por Unión de Santa Fe y se suma al plantel de Reserva, El Roldanense
↑  Emanuel, Reserva: Jugada "Maradoniana" de Machuca en Unión, Sol Play 91.5, ‏2019-10-25 (ב־)
↑  Santa Fe Deportivo, Unión firmó contrato con cuatro jóvenes valores de inferiores . Santa Fe Deportivo, www.santafedeportivo.com (באנגלית)
↑  El Roldanense, El roldanense Imanol Machuca firmó su primer contrato como jugador profesional, El Roldanense, ‏2020-10-28
↑  Thais Pontes, Dia #1: Imanol Machuca chega ao Fortaleza e faz primeiro treino com o elenco, Fortaleza Esporte Clube, ‏2023-07-29 (ב־Brazilian Portuguese)
↑  Fortaleza anuncia atacante argentino Imanol Machuca, ge, ‏2023-07-28 (ב־Brazilian Portuguese)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אימנול מאצ'וקה".
פרנצ'סקו רפטו

| --- | --- |
אין תמונה חופשית
 לידה:  1914 ג'נובה, איטליה 
 פטירה:  1984 (בגיל 70 בערך) ג'נובה, איטליה 
 מדינה:  איטליה, ממלכת איטליה 
 מקצוע:  פרסביטר, ספרן 
 מידע חסיד אומות העולם
 פרסים והוקרה:  חסיד אומות העולם (29 באפריל 1976) 
 קישורים חיצוניים
 יד ושם:  פרנצ'סקו רפטו
 
פרנצ'סקו רפטו (באיטלקית: Francesco Repetto,‏ 1914, ג'נובה – 1984) היה כומר איטלקי וחסיד אומות העולם.
קורות חיים

בין השנים 1940–1945 היה רפטו מזכירו האישי של הקרדינל פייטרו בואטו (אנ') בג'נובה.
קורות חיים > פעילותו בתקופת השואה

בשנות המלחמה האיץ בואטו ברפטו לפעול עם רשת דלאסם להצלת יהודים. רפטו שיתף פעולה עם יהודים ונוצרים מאזור ג'נובה, שהיו חברים במחתרת האנטי-נאצית והאנטי-פשיסטית באזור. לאחר כניעת איטליה לגרמנים בספטמבר 1943 נאלצו פעילי דלסם לסגור את מפקדתם בג'נובה, ומרכז פעילותם עבר לכנסייה הקתולית תחת מנהיגותו של בואטו. מאותה עת ואילך ארגן רפטו את כל פעילות ההצלה. בשיתוף פעולה עם יהודים רבים וכן כמרים רבים אחרים, בהם ריימונדו ויאלה ורופינו ניקאצ'י, שלימים זכו אף הם בתואר חסיד אומות העולם, סייע רפטו בהצלתם של מאות יהודים - יהודים איטלקים ויהודים בעלי אזרחויות זרות, בבורגו סן דלמצו, בפירנצה, בלוקה, ברומא וביישובים אחרים. הג'וינט הפקיד כסף בשווייץ וכסף זה הועבר על ידי ארגון דלסם לרפטו. רפטו השתמש בכסף זה כדי לארגן מקלטים ליהודים, לתת להם מזון, טיפול רפואי, אשפוז בלתי חוקי ומסמכים מזויפים. כמו כן הציע ליהודים הנרדפים סעד רוחני. חלק מפעולות בוצעו תוך שיתוף פעולה עם דיפלומט שוודי אלוב יוהנס קילגרן.
ב-4 ביולי 1944 הצליח רפטו להימלט בקושי מקציני אס אס שנשלחו מוורונה לעצרו אך מאותה עת ואילך נאלץ להפחית את קצב פעילותו. את מקומו תפס קרלו סאלבי (Salvi), שלימים זכה אף הוא בתואר חסיד אומות העולם.
הנצחה

בשנת 1955 העניק איחוד יהודי איטליה לרפטו מדליית זהב כאות הוקרה על פעולתו להצלת יהודים.
ב-1976 העניק יד ושם לרפטו את התואר "חסיד אומות העולם".
הסופר והחוקר אלכסנדר סטיל (Stille) הנציח את פועלו של רפטו בספרו Benevolence and Betrayal: Five Italian Jewish Families under Fascism (נדיבות ובגידה: חמש משפחות של יהודים איטלקים תחת הפשיזם), שיצא לאור בשנת 1991.
אלי אמן

| --- | --- |
אין תמונה חופשית
 לידה:  1956 (בן 69 בערך) גונדר, אתיופיה 
 תחום יצירה:  פיסול
 
אלי אמן (נולדה ב-1956) הוא פסל ישראלי יליד אתיופיה.